
Gwerthusiad beirniadol a nodi’r camau addysgu a dysgu nesaf sy’n canolbwyntio ar astudiaeth achos dysgwr unigol neu grŵp o ddysgwyr, sy’n seiliedig ar ddigwyddiad beirniadol a arsylwyd.

Cyflwyniad
Yn yr aseiniad hwn trafodir gwerthusiad beirniadol o ddigwyddiad critigol o fewn ysgol benodol (Tripp, 1993:8), a bydd dadansoddiad trylwyr o’r camau nesaf o ddysgu ac addysgu yn cael eu trafod. Wrth ymchwilio, byddaf yn ystyried nifer o resymau pam fod y digwyddiad critigol wedi digwydd. A oedd rhesymau penodol dros y digwyddiad? Beth yw hanes cefndir yr unigolyn neu unigolion? E.e. a oes datganiad anghenion arbennig, beth yw cefndir cartref y plentyn?

Wrth archwilio’r achos critigol, rhoddir sylw i agwedd ac ymddygiad y plant, a’r strategaethau mae’r athro yn eu defnyddio i ddelio â’r sefyllfa. Caiff ymddygiad ei ddiffinio fel y ffordd mae unigolyn yn ymddwyn o fewn gwahanol amgylchiadau (Estyn, 2014:3). Wrth arsylwi, dylid gweld sut i ymateb a delio â digwyddiadau critigol sy’n digwydd bob dydd o fewn yr ysgol. Bydd profiadau fel hyn yn bwysig yn y pen draw er mwyn datblygu arfau o strategaethau er mwyn hwyluso ffyrdd o ymdopi â gwahanol sefyllfaoedd a allai godi. Mae’r ymweliad â’r ysgol yn caniatáu cysylltu’r ymchwil a ddarllenwyd eisioes gyda’r digwyddiadau o arfer ar lawr y dosbarth. Mae hyn yn rhoi profiad uniongyrchol o’r modd y mae athro yn delio ag achosion critigol. 

Mae ymarfer myfyriol yn holl bwysig er mwyn llwyddo o fewn y dosbarth. Wrth addysgu, rhaid myfyrio ar weithredoedd eraill er mwyn cymryd rhan mewn proses barhaus o ddysgu a sicrhau gwelliant a chynnydd y disgyblion (Beith, 2012:12, 43). 

Cyd-destun ysgol a dosbarth:
Mae Ysgol Gynradd X yn ysgol gyfrwng Cymraeg ar gyfer disgyblion rhwng 3 a 11 oed (Adroddiad Estyn, 2018). Fe’i lleolir mewn ardal ddi-Gymraeg y tu allan i dref Abertawe. 10% yn unig o’r disgyblion sy’n byw mewn cartrefi Cymraeg. Felly mae pwyslais mawr ar ddatblygu’r iaith Gymraeg yn yr ysgol gan nad yw nifer o’r disgyblion yn cael y cyfle i’w defnyddio gartref. (Prosbectws Ysgol X). Mae gan yr ysgol dros 500 o ddisgyblion wedi’u rhannu i 17 ystafell ddosbarth. Trwy’r adeilad cyfan mae nifer o ardaloedd gweithio y tu allan i’r ystafell ddosbarth lle mae disgyblion yn gwneud tasgau creadigol, darllen a gweithio’n annibynnol. Nod yr ysgol yw sicrhau bod y disgyblion yn cael eu harwain i gyrraedd eu llawn potensial a gwneud yn siŵr eu bod nhw’n derbyn y cyfleoedd i ddatblygu yn: 
“ddisgyblion academaidd yn foesol, yn ysbrydol ac yn esthetig mewn awyrgylch hapus a Chymreig yr ysgol.” (Prospectws Ysgol X)

Mae 7% o ddisgyblion yn gymwys i gael prydau ysgol am ddim, ac mae’r ysgol wedi nodi bod 22% o’r plant ag anghenion dysgu ychwanegol er mai ond ychydig o’r ganran honno sydd â datganiad Anghenion Addysgol Arbennig (Adroddiad Estyn Ysgol X, 2018:1). Mae gan yr ysgol ddau ddosbarth Blwyddyn 2 sydd wedi eu rhannu yn ôl oedran, felly, mae un dosbarth yn hŷn na’r llall. Arsylwais o fewn y dosbarth hŷn sydd â 26 o ddisgyblion a dim ond 6 ohonynt yn ferched. Mae nifer ohonynt yn 6oed ar hyn o bryd gyda phob un yn troi’n 7 oed erbyn diwedd mis Ebrill. 

Methodoleg:
Ceir nifer o ddulliau gwahanol o arsylwi. Yn ol Cohen et al., (2007), proses arsylwi yw casglu gwybodaeth am blant wrth eu gwylio a nodi beth maent yn ei wneud a dweud. Defnyddiwn ddulliau arsylwi er mwyn darganfod anghenion dysgu plant unigol. Gallwn ddarganfod pa sgiliau newydd mae’r plant yn datblygu dros amser a darganfod pa agweddau mae’r plant yn mwynhau ac yn casáu. Mae Llywodraeth West Sussex (2015) yn honni bod arsylwi yn bwysig er mwyn asesu datblygiad a chynnydd plant i sicrhau eu bod nhw’n cyrraedd eu cerrig milltir o ran gofynion y Cyfnod Sylfaen. Amlyga Cohen et al (2007) fod y darganfyddiadau hyn yn helpu athrawon i gynllunio’r camau nesaf o fewn datblygiad y plentyn. 

Dywed Seehorn (2017) bod samplau amser yn medru cael eu defnyddio er mwyn cadw cofnod o sut mae plant yn ymddwyn. Defnyddir siart tali i nodi pa mor aml mae’r ymddygiad yn ymddangos yn ystod sesiwn arsylwi. Mae samplau amser yn effeithiol er mwyn deall pryd mae’r ymddygiad hwn yn codi yn ystod y dydd. Dadleua Cohen et al. (2007) bod samplau digwyddiad yn ddull mwy effeithiol i’w ddefnyddio oherwydd ei fod yn gyfres o arsylwadau byr o ymateb plentyn mewn sefyllfa benodol. Defnyddir hwn er mwyn nodi patrwm ymddygiad plentyn sy’n rhoi arwydd o’r rhesymau pam bod ymddygiad penodol yma’n digwydd. Wrth ystyried samplau digwyddiad o gymharu â samplau amser, gellir dadlau bod y wybodaeth a gasglwyd drwy samplau digwyddiad yn helpu oedolion proffesiynol i asesu pam fod y plentyn yn ymateb mewn ffordd benodol ac, felly, yn galluogi archwilio’r rhesymau posibl am yr ymddygiad, lle mae samplau amser ond yn dangos cyfrif o pa mor aml mae’r digwyddiad yn digwydd, i’r arsylwr. Felly, pwysleisia Cohen et al. (2007) gall samplau digwyddiad arwain at ddarganfod strategaethau i ymdrin â sefyllfa benodol er mwyn delio â’r ymddygiad yn effeithiol.  

Eglura Lorina, (2016) bod siociogram yn fap sy’n dangos y nifer o weithiau mae grŵp o blant yn cyfathrebu gyda’i gilydd. Defnyddir y dull gydag amrywiaeth o oedrannau a chaiff ei adnabod fel dull sy’n adlewyrchu patrymau rhyngweithio cymdeithasol rhwng y plant.
Anghytuna Papatheodorau et al., (2011) gyda’r dull yma gan noda bod y dull yn cymryd llawer o amser a dywed bod yna ddulliau sydd yn gallu casglu gwybodaeth am unigolion yn gyflymach megis y dull cyfryngau digidol sef tynnu lluniau, fideos a ffeiliau sain sy’n helpu i atgyfnerthu pwyntiau yn well na geiriau a diagramau mewn rhai amgylchiadau. Ond ar y llaw arall noda Papatheodorau et al bod creu sociogram yn ddefnyddiol er mwyn darganfod pwy mae’r plentyn yn hoffi chwarae gyda neu i ddarganfod os oes angen unrhyw gymorth ychwanegol i ddatblygu sgiliau cymdeithasol y plentyn. Gellir weld tebygrwydd yn barn Cohen et al., (2007) gyda Papatheodorau et al., (2011) bod y dull cyfryngau digidol yn helpu i gefnogi sylwadau o fewn yr arsylwad. Yn anffodus nid oedd modd defnyddio’r dull cyfryngau digidol oherwydd polisi’r ysgol o ran diogelu plant. O gael y caniatâd byddai defnyddio’r dull yma wedi helpu i atgyfnerthu’r achos critigol o dan sylw yn y traethawd hwn. 

Wrth ddefnyddio’r dull ‘cofnodion ysgrifenedig’ y bwriad yw bod unigolion yn gwylio a gwrando ar y plant y maent yn eu harsylwi. Yna, gwneir cofnodion byr mewn llyfr nodiadau. Mae’r dull hwn yn addas ar gyfer arsylwi wrth weithio a chyfathrebu gyda’r plant a dywed Thomas et al., (2010) ei fod yn ffordd ymarferol o gofnodi nodiadau yn syth heb ei brosesu. Ond noda Byers (2012) anfantais defnyddio’r dull hwn gan nodi bod angen ehangu ar y nodiadau byr yn syth ar ol yr arsylwad er mwyn osgoi colli manylder, a gall hwn gymryd llawer o amser er mwyn dadansoddi’r wybodaeth yn fanwl a chofnodi’r manylion yn llawn. 
Dyma’r dull arsylwi a ddefnyddiais yn ystod yr arsylwad. Y rheswm dros ddewis y dull hwn oedd y math o awyrgylch a oedd yn y dosbarth. Roedd gan y disgyblion amrywiaeth o wahanol allu ac ymddygiad, ac felly dyma’r dull a fyddai’n gweithio orau wrth weithio gyda’r plant yn ystod y wers. Wrth ystyried y dull hwn ar ôl ei weithredu mewn dosbarth yn y Cyfnod Sylfaen, credaf mai hwn oedd y dull mwyaf effeithiol. Roedd nifer o weithgareddau yn digwydd ar yr un pryd ac, oherwydd natur y plant bach, a oedd yn naturiol yn cyfathrebu â fi’n gyson yn ystod yr arsylwad. Wrth fyfyrio o bellter gwrthrychol yn dilyn yr arsylwad credaf mai’r dull hwn oedd orau.

Beth yw achos critigol? 
Awgryma Tripp (1993) bod achos critigol yn galluogi arsylwr i feddwl am yr hyn sy’n cael ei arsylwi er mwyn gwneud penderfyniadau sy’n cael effaith bositif ar y ffordd y mae’r plant yn datblygu. Rhaid pwysleisio y gall yr hyn a gaiff ei ystyried fel achos critigol amrywio yn ôl dehongliad addysgwyr. Gellir nodi bod rhai digwyddiadau yn fwy arwyddocal na’i gilydd ym marn gwahanol bobl. 
“A critical incident is an interpretation of the significance of an event. To take something as a critical incident is a value judgement we make, and the basis of that judgement is the significance we attach to the meaning of the incident.” (Tripp, 1993:8)

Disgrifia Tripp (1993:26) ddigwyddiad critigol fel strategaethau sy’n amharu ar ddisgyblion i fod yn annibynnol. Wrth werthuso achos critigol, rhaid esbonio beth a pham y digwyddodd y digwyddiad. Bydd hynny’n rhoi esboniad mwy clir o sut mae’r digwyddiad wedi troi’n achos critigol. Felly, er mwyn darganfod yr achos critigol rhaid cael digwyddiad, a’i werthuso mewn darnau cyn darganfod beth sy’n gritigol amdano.  

Gan ystyried y broses a ddefnyddir yn yr arsylwad dan sylw, gellir nodi bod y fethodoleg hon wedi sicrhau profiad byw a go iawn i’r arsylwr. Roedd wedi caniatáu’r arsylwr i fyfyrio ac archwilio mewn ffordd ymarferol.

Digwyddiad beirniadol yn gysylltiedig â Phedwar Diben Donaldson:
Wrth ddadansoddi a myfyrio ar ddigwyddiad critigol a arsylwyd yn Ysgol X, seilir fy mhrofiad ar achos critigol sy’n ymwneud â diffyg dealltwriaeth disgyblion wrth ddefnyddio TGCh, a sut roedd eu hagwedd at y digwyddiad wedi effeithio ar eu cynnydd. Gwelir hyn ar daflen arsylwi rhif dau yn yr atodiadau. Byddaf yn trafod 3 gwahanol ddisgybl ac yn cyfeirio at y 3 fel ‘plentyn A, B, C’. 
· Merch 6oed a 5 mis oedd plentyn A.
· Bachgen 6oed a 10 mis oedd plentyn B.
· Merch 6oed a 8 mis oedd plentyn C. 

Arsylwyd yr achos critigol mewn dosbarth o chwech ar hugain o ddisgyblion blwyddyn 2. Cafodd yr arsylwad ei wneud yn ystod y bore ar ôl amser egwyl tra roedd y disgyblion yn cwblhau heriau penodol o gwmpas y dosbarth mewn grwpiau gallu.

Wrth arsylwi’r plant uchod am ddau ddiwrnod cyfan, cafwyd y cyfle i ennill mwy o ddealltwriaeth amdanynt; e.e. dod i adnabod eu diddordebau, pa fath o agwedd oedd gan y plant at eu gwaith ac eraill o fewn y dosbarth ac adnabod personoliaethau’r plant. 
Y dasg a roddwyd gan yr athro oedd cwblhau her ddigidol gan ddefnyddio’r wefan hwb er mwyn mewngofnodi i’w ffeiliau, ac yna lawr lwytho’r ddogfen waith, sef cysylltu baneri cwpan y byd gydag enwau’r gwledydd. Pwrpas y dasg hon oedd herio’r disgyblion i adnabod chwe gwlad wahanol a’u cysylltu nhw â lluniau o faneri’r gwledydd. Mae’r dasg hon yn cysylltu â dau allan o bedwar diben Donaldson, sef:- 

1. Yn ddysgwyr uchelgeisiol, galluog sydd: “yn defnyddio technolegau digidol yn greadigol i gyfathrebu a dod o hyd i wybodaeth ai dadansoddi.” [ac] “yn ymholgar ac yn datrys problemau.”

2. Yn gyfranwyr mentrus, creadigol sydd: “yn meddwl yn greadigol er mwyn ail-lunio a datrys problemau.” (Donaldson, 2015:31)

Wrth i’r disgyblion gwblhau’r gwaith, gwelwyd creadigrwydd y plant wrth ddefnyddio sgiliau digidol ar y gliniaduron e.e. sgiliau ymchwilio am luniau ac un disgybl wedi llwyddo i adnabod llythrennau ar y bysellfwrdd. Drwy arsylwi tri disgybl gwahanol, gwelwyd yr effaith y caiff y defnydd o dechnoleg arnynt. Pe bai'r trafferthion hyn yn digwydd o dan fy arweiniad i fyddaf yn gofyn i'r cynorthwyydd dosbarth i arwain y disgyblion sy’n cael trafferth mewngofnodi drwy roi cyfarwyddiadau adeileddiaeth iddynt. Credaf bydd y cam yma yn galluogi'r disgyblion hynny i adeiladu ar eu gwybodaeth flaenorol o fewngofnodi a datblygu eu sgiliau TGCh yn yr achos yma.

Ni lwyddodd dau allan o’r tri disgybl fewngofnodi i’r gliniaduron oherwydd diffyg sgiliau adnabod llythrennau ar y bysellfwrdd ac, oherwydd hyn, effeithiwyd ar agwedd y disgyblion, at y dechnoleg ei hun mewn modd gwahanol. Roedd plentyn C yn ystyfnig iawn, yn gwrthod derbyn unrhyw fath o gymorth ac yn benderfynol o lwyddo ar ben ei hun, lle'r oedd Plentyn A yn fodlon derbyn unrhyw help gan oedolyn er ei bod hi wedi ei chynhyrfu ac yn gwylltio gyda’i hun a hynny’n troi’n agwedd negyddol at y gwaith “Rydw i’n methu gwneud e. Dydy hwn ddim yn gweithio”. Llwyddodd plentyn B i fewngofnodi a pharhau i gwblhau’r gwaith, a oedd yn awgrymu bod gan y disgybl hwn sgiliau adnabod llythrennau ar bapur a drosglwyddai i’r daflen mewngofnodi ar y wefan Hwb gan ddefnyddio’r bysellfwrdd. Yn syth, gwelwyd agwedd negyddol wrth blentyn A a C at dechnoleg oherwydd bod ymdrin â’r gliniaduron yn eu rhwystro nhw rhag gwneud y gwaith. Dywedodd plentyn A: “Pam nad ydym yn gallu gwneud hwn ar bapur fel pob tasg arall?” 

Yr achos critigol hwn yw bod disgybl A a C yn cael trafferth mewngofnodi i’w tudalen Hwb. Y rheswm dros hwn yw bod diffyg sgiliau adnabod llythrennau gan y disgyblion h.y. ddim yn gallu gwneud y cyswllt rhwng y llythrennau bach yn eu e-bost a’r prif lythrennau ar y bysellfwrdd ac, felly, yn teipio geiriau anghywir er mwyn mewngofnodi i’w tudalen hwb. 
Enghraifft o’r broblem hon yw fod gan ddisgybl A ebost a chyfrinair wedi ysgrifennu ar ddarn o bapur. e.e. mjones@hwb.cymru.net a cath230 fel cyfinair. Roedd disgybl A yn ceisio defnyddio’r wybodaeth honno er mwyn mewngofnodi i’r wefan Hwb. Nid oedd disgybl A yn gallu gwneud y cyswllt rhwng y llythrennau bach sydd yn yr ebost a’r cyfrinair a’r llythrennau ar y bysellfwrdd. Roedd hwn wedyn yn achosi’r disgybl i fethu mewngofnodi a chwblhau gwaith. 
Gan ystyried y drafferth a chafod disgybl A a C yn mewngofnodi, ystyriaf faint o wybodaeth roedd y disgyblion hynny wedi derbyn am gyfarwyddiadau mewngofnodi gan ddefnyddio'r gliniadur. Efallai bod y broblem a gododd yn cysylltu gyda diffyg sgiliau llythrennedd y disgyblion unigol hynny. Os byddaf yn sylwi ar ddisgyblion yn cael trafferth llythrennedd yn y dyfodol byddaf yn rhoi mwy o gymorth llythrennedd iddynt er mwyn ymestyn eu dealltwriaeth.

Wrth gyfeirio yn ôl at bedwar diben Donaldson, doedd Plentyn A a C ddim yn dangos y gallu i ateb gofynion Donaldson o ran bod yn ddysgwyr uchelgeisiol, galluog, mentrus a chreadigol oherwydd nad oedd gan y disgyblion o dan sylw y ddealltwriaeth i fewngofnodi i Hwb er mwyn cwblhau’r dasg heb gymorth proffesiynol, gan ystyried mai tasg unigol oedd hwn i fod. Gwelwyd diffyg y sgil o weithio'n annibynnol yma ac felly pe bai hwn yn codi o dan fy arweiniad i fyddaf yn sicrhau bod camau sgaffaldu ar gael er mwyn arwain y disgyblion ar y trywydd iawn. Er mwyn darganfod y camau mwyaf addas ar gyfer y disgyblion o dan ffocws bydd asesu dealltwriaeth y disgyblion yn angenrheidiol er mwyn darganfod ar ba lefel mae’r disgyblion.

Astudiaeth o Lenyddiaeth: 
Awgrymir gan yr arsylwr y byddai cymorth gan aelod o staff wedi helpu hwyluso’r broses o fewngofnodi i’r disgyblion. Yn ôl Meggitt et al., (2013), mae scaffaldu yn dechneg ddefnyddiol i athrawon er mwyn helpu i addysgu disgyblion. Pwrpas scaffaldu yw helpu’r disgyblion i gyrraedd lefelau uwch drwy weithio ar gamau bach o ddysgu cyn cyrraedd y nod terfynol. Yn ôl Bruner a Vygotsky (Pound, 2009) gall torri gwaith yn ddarnau llai gefnogi disgyblion i gwblhau gwaith a gwella eu cymhelliant i weithio. Noda Siencyn (2010) fod sgaffaldu yn elfen bwysig sydd yn digwydd rhwng yr addysgwr a’r plentyn. Gall yr addysgwr fod yn oedolyn neu gyfoedion mwy abl. Gelwir y cysyniad yma yn namcaniaeth Vygotsky yn borth datblygiad procsimol. (ZPD). 

Daw sgaffaldu o ddamcaniaeth Vygotsky (1978) yn wreiddiol a gwelir nifer o bwyntiau tebyg yn namcaniaeth Bruner (Pound, 2009), nodwyd Peters, (2019) bod sgaffaldu yn fath o dechneg mae athrawon yn ei defnyddio er mwyn datblygu dealltwriaeth gyfredol plant i gyrraedd y ddealltwriaeth sy’n ddisgwyliedig gan y fframwaith Cymhwysedd Digidol ar hyn o bryd mewn ysgolion (Llywodraeth Cymru, 2008).

Yn ôl Cwricwlwm Cymru ar gyfer y Cyfnod Sylfaen, mae disgwyl i ddisgyblion blwyddyn 2 allu defnyddio sgiliau digidol yn y modd yma; 
Cynllunio sut i gwblhau tasg ddigidol mewn perthynas â meini prawf llwyddiant penodol a defnyddio allweddeiriau i chwilio am wybodaeth benodol i ddatrys problem. (Fframwaith Cymhwysedd Digidol, Llywodraeth Cymru, 2008)
Gan ystyried y sgil uchod o’r fframwaith cymhwysedd digidol, roedd disgybl B yn gallu cymhwyso â’r sgil yma ar ôl mewngofnodi, ond cafodd disgybl A a C drafferth mewngofnodi ac, felly, doedd cwblhau’r targed hwn ddim yn bosib oherwydd nad oedd y disgyblion yn gallu cael mynediad i’r gwaith yn annibynnol.
Un elfen bwysig iawn o sgaffaldu yw ei fod e’n fuddiol iawn i ddisgyblion sydd angen cymorth a chyfarwyddyd er mwyn cyrraedd y nod penodol sy’n ddisgwyliedig. Esboniodd Bruner a Vygotsky (Pound, 2009) y dechneg hon fel teclyn sy’n gwneud cyswllt rhwng y bylchau yn dysgu a dealltwriaeth y disgyblion. Byddai’r math yma o addysgu wedi helpu plentyn A a C wrth fewngofnodi i gyrraedd y dasg. Byddai hefyd wedi caniatáu iddynt gael gwell dealltwriaeth o’r sgiliau llythrennedd sydd eu hangen er mwyn mewngofnodi a helpu i leihau rhwystedigaeth y plant, gan eu bod nhw’n gweld y tasgau digidol yn anodd. Dywed Peters, (2019) y defnyddir er mwyn tawelu plant sy’n mynd yn grac ac yn rhwystredig dros y gwaith, a hefyd er mwyn cadw llygaid ar ymddygiad. 

Dengys yr ymchwil hwnnw hefyd anfanteision sgaffaldu o safbwynt athrawon e.e. bod rhaid iddynt, o bosib, newid eu harferion dysgu presennol. Yn ôl y fframwaith dysgu newydd gan Donaldson, dyma fydd angen i’r athrawon ei wneud er mwyn i’r disgyblion fod yn ddysgwyr mwy annibynnol, ac, felly, ni fydd y dull sgaffaldu yn cael ei annog fel dull o addysgu ar ôl Donaldson (2015). Ond, dadl athrawon Ysgol X yw bod angen gosod sgaffaldu yn ei lle er mwyn i’r disgyblion feithrin annibyniaeth. 

Awgryma Donaldson (2015) y dylai disgyblion fod yn unigolion iach a hyderus sydd yn gallu cymhwyso’r wybodaeth sydd angen arnynt i ddelio â bywyd pob dydd mor annibynnol ag y gallant. Bydd y gallu i wneud hynny’n arwain y disgyblion “i fyw bywyd gan wireddu eu dyheadau fel aelodau gwerthfawr o gymdeithas.” (Donaldson, 2015)

Ymhellach trafoda Wood et al., (1976) her ychwanegol, sef bod angen i athrawon ddarparu sgaffaldu ar gyfer pob plentyn yn ôl ei allu, ac fe fydd y gwahaniaethu yn cymryd llawer o amser. Ond dywed Vygotsky (1978) mewn modd cadarnhaol y gall hwn arwain at weithgareddau grŵp, gyda’r disgyblion mwy galluog yn arwain y dysgu. Gwelir creadigrwydd plant yn fwy amlwg o fewn gwaith grŵp gyda’r disgyblion mwy galluog yn ymestyn eu gwaith meddyliol a’r disgyblion llai galluog yn derbyn cymorth gan eu cyfoedion. Wrth ystyried disgyblion yn cefnogi eraill yn namcaniaeth Vygotsky, yn yr achos hwn, gallai disgybl B fod wedi cefnogi disgyblion A a C i fewngofnodi. Byddai’r cymorth hwnnw gan cyfoed wedi rhwystro’r agweddau negyddol a ddaeth o’r anawsterau a gafodd y disgyblion. Mae’r ddamcaniaeth hon yn cefnogi athroniaeth Ysgol X, sef gofyn i dri pherson cyn gofyn i athrawes.

Dadl debyg sydd gan Wood, et al. (1976) yw bod Bruner (Pound, 2009) yn amlinellu bod angen cymorth ar blant wrth iddynt ddechrau dysgu. Mae plant yn dibynnu ar yr help gan yr athrawon ac yna yn datblygu i fod yn ddysgwyr mwy annibynnol drwy ddeall a defnyddio sgiliau meddwl. Yn y pendraw, byddai’r ddibyniaeth ar yr athrawon yn lleihau. Cytuna damcaniaeth Wood et al., (1976) â’r hyn y mae Donaldson (2015) yn ei awgrymu yn y cwricwlwm newydd. 

Awgryma gwaith Wheeler (2017) mai esiampl o ddefnydd da o’r dechneg hon yw gwneud yn siŵr bod y sgaffaldu yn briodol i bob disgybl o fewn y dosbarth yn ddibynnol ar ei lefel a gallu personol. Pwysleisir bod y dechneg sgaffaldu yn ffordd wych o gymell disgyblion, a’u datblygu nhw i fod yn ddisgyblion hyderus er mwyn gallu archwilio a meddwl yn annibynnol. Gellir dweud bod Wheeler (2017) wedi seilio’i ddamcaniaeth ar farn Johnson (2010) drwy fynegi yr un barn a phwysleiso yn y pendraw y byddai’r dull yma o fodelu/sgaffaldu yn rhoi blas o lwyddiant i’r plant.

Daw’r ddamcaniaeth hon gan Bruner o waith gwreiddiol Vygotsky ar sgaffaldu yn 1976 (Pound, 2009). Cred Bruner fod rôl yr athro yn hanfodol wrth i blant wynebu cysyniadau newydd er mwyn darparu cyfleoedd, esboniad ac addysgu (Olson, 2007). Dywed Bruner:
 ‘When children start to learn new concepts, they need help from teachers and other adults in the form of active support.’ (Wheeler, 2017)
Gellir dod i’r casgliad bod Wheeler yn credu’n gryf yn y dechneg sgaffaldu gan ddweud bod sgaffaldu yn annog ac yn datblygu sgiliau’r disgyblion er mwyn meddwl yn greadigol, ac yn datblygu’r meddwl i ofyn cwestiynau. Cefnoga hyn ddamcaniaeth Bruner (Pound, 2009). 

Mae gwaith Wiliam a Black (2011) yn pwysleisio y dylai asesu ar gyfer dysgu cael ei ddefnyddio i ddarganfod gwybodaeth am gynnydd disgyblion a’r ffordd y maent yn dysgu er mwyn arwain a chefnogi’r camau nesaf o ran dysgu’r disgyblion. Gellir aralleirio “asesu ar gyfer dysgu” fel “asesu er mwyn dysgu”. O fy mhrofiad addysgu i erbyn hyn rwyf wedi defnyddio’r dull yma er mwyn dod i adnabod y disgyblion o fewn y dosbarth ac, felly, gellir paratoi gwersi addas ar eu cyfer. Petai’r achos critigol yma yn codi yn fy nosbarth, ar ôl dadansoddi’r achos critigol byddai defnyddio’r dull ‘asesu ar gyfer dysgu’ yn fuddiol er mwyn darganfod unrhyw anghenion dysgu a thrafferthion dealltwriaeth sydd gan y disgyblion at TGCh a llythrennedd. (Black,P et al.,2011).
Er noda Wiliam a Black (1998) bod defnyddio asesu ar gyfer dysgu yn y modd cywir yn gallu dylanwadu’n fawr ar ddisgyblion gan arwain at un neu ddwy radd yn uwch o gynnydd mewn profion. Sonnir hefyd bod rhai technegau asesu ar gyfer dysgu yn gallu bod yn gamarweiniol i ddisgyblion: “Some marking reinforces under-achievement and under-expectation by being too generous or unfocussed.” (Wiliam. Black,P.1998:5) e.e. Nid yw dangos bodiau yn ffordd ddibynadwy o asesu ar gyfer dysgu oherwydd bod rhai disgyblion yn darganfod y ffordd rwyddach o gwblhau’r gwaith, er mwyn dweud eu bod nhw’n deall yn hytrach na chymryd eu hamser i wir ddeall ystyr y gwaith. Ond, ar y llaw arall, dywedir hefyd bod asesu ar gyfer dysgu yn profi dysgu effeithiol drwy roi dealltwriaeth glir i’r disgyblion o’r gwendidau yn eu gwaith er mwyn gosod nod cyflawnadwy i wella ar y gwaith hynny. Yn yr achos hwn, sicrhau bod gan y disgyblion dealltwriaeth glir sydd angen er mwyn iddynt symud ymlaen i’r cam nesaf. 

Yn debyg i waith a damcaniaeth Bruner a Vygotsky (Pound, 2009) ar sgaffaldu, mae Vygotsky yn ffafrio gwaith grŵp o fewn y dosbarth oherwydd dywed fod plant yn dysgu wrth ei gilydd ac maent yn dysgu drwy sgwrsio. Ni welwyd sgwrs yn digwydd ymhlith y disgyblion sydd o dan ffocws. Gwelwyd bod pob disgybl yn benderfynol o weithio’n annibynnol a llwyddo ar ben eu hun, ond gwelwyd methiant yn cael y gorau o ddau disgybl yn yr achos yma. Amlinella Dowling, (2006) fod athrawon yn chwarae rôl wrth addysgu er mwyn cefnogi, parchu a rhoi cyfleoedd er mwyn datblygu meddwl y disgyblion. Mae William (2018:155) yn dadlau bod dysgu cydweithredol ond yn gweithio pan gaiff ei wneud mewn modd trefnus ac effeithiol yn y dosbarth. Atega William (2018) hyn drwy fynegi bod athrawon yn gallu cydweithio gyda disgyblion er mwyn bod yn adnodd ystyrlon a gwerthfawr i’w gilydd o’i wneud yn gywir. O fewn gwaith grŵp, nodir bod y disgyblion yn dysgu oddi wrth ei gilydd oherwydd mae ganddynt gymhelliant i symud ymlaen. Mae hwn ond yn gweithio mewn modd lle mae’r dasg wedi cael ei threfnu mewn modd strwythurol. O fewn yr un math o waith grŵp, mae perthynas gymdeithasol dda yn dod â’r disgyblion at ei gilydd i weithio ac, felly, yn cael dylanwad positif ar y gwaith grŵp. Gelwir hyn yn Gydlyniad Cymdeithasol. Bydd hwn yn arwain at bob unigolyn yn cyfrannu’n fedrus o fewn y grŵp. Dywed Slavin et al. (2003) fod y math yma o gydweithio yn codi cyfradd ymdrech y disgyblion. Mae’r dysgwyr mwy abl yn gallu helpu ac egluro i unigolion eraill o fewn y grŵp sy’n cael trafferth deall. Mae hwn yn symud pawb ymlaen a hefyd yn rhoi cyfle i’r disgyblion mwy abl i ymestyn eu dealltwriaeth o’r pwnc drwy drafod ag eraill. Gellir dadlau, pe bai’r disgyblion dan sylw wedi dilyn damcaniaeth Slavin (2003), ni fyddai’r achos critigol hwn wedi codi. Felly, gan ystyried rôl yr athrawes, gellir awgrymu bod y strategaethau yma’n cael ei chyflwyno i’r dosbarth. 
Gyda datblygiad gwybyddol bod disgyblion mwy galluog yn ehangu dealltwriaeth feddyliol. Bydd disgyblion yn derbyn eglurhad o sut i ymateb yn gywir a, thrwy hyn, bydd y disgyblion yn derbyn cyfarwyddyd o ran sut i wella ac, felly, yn ymestyn eu dealltwriaeth o’r gwaith. Yn ôl Web (1991), mae cyfradd y dysgu yn codi 50% drwy ddefnyddio dull fel hwn. Un o’r agweddau a godwyd gan Slavin (1995) yn ei ymchwil yw fod astudiaeth glir wedi cael ei gwneud o ran pa fath o waith sy’n gweithio orau o fewn y dosbarth. Cafodd yr ymchwil ei seilio ar ddau grŵp gwahanol. O fewn un grŵp roedd unigolion yn gweithio gyda’i gilydd er mwyn cael canlyniad fel grŵp cyfan, lle bu’r ail grŵp yn dal i gydweithio fel grŵp, ond roedd yr allbwn yn wahanol, gan fod clod yn cael ei rhoi i’r unigolyn a oedd yn gweithio orau o fewn y grŵp. Mae athroniaeth William (2018) yn profi bod disgyblion yn gweithio’n well pan fydd y grŵp cyfan yn derbyn clod, gan fod rhaid i bawb weithio’n galed a chyfrannu er mwyn i’r grŵp lwyddo. 

Yn ôl astudiaeth Schacter (2000) mae cymorth cyfoedion yn gryfach nac arweiniad un wrth un gan yr athrawes ddosbarth. Cytuna Wiliam (2018) â damcaniaeth Schacter bod grwpiau sy’n cael eu harwain gan y disgyblion yn dysgu llawer mwy na’r disgyblion sy’n cael eu harwain gan yr athrawes. Mae sawl rheswm dros hwn fel y gwelir yn nrafodaeth William (2018) bod yr iaith mae disgyblion yn ei defnyddio gyda’i gilydd yn fwy eglur na’r iaith mae’r athrawes yn ei defnyddio. Yn aml hyd yn oed ar ôl yr ail eglurhad gan yr athrawes, mae’r plant yn dal heb ddeall o hyd, ond maent yn dweud eu bod nhw’n deall er mwyn osgoi teimlo’n ddwl. Mae plant yn ddigon parod i ofyn i’w gilydd am eglurhad arall a dweud wrthynt am arafu. Pwysleisia William (2018) bod y dysgu rhwng disgyblion a’u cyd-ddisgyblion yn gallu bod yn fwy effeithiol o dan yr amgylchiadau cywir oherwydd y newid mewn perthynas statws. Gan nad oedd ystod gallu i’r 3 disgybl o fewn y grŵp yn Ysgol X, nid oedd hyn yn bosib, ond efallai fod angen ystyried rhannu’r grwpiau i fyny er mwyn cael cymysgedd o alluoedd o fewn iddynt tra’n gwneud gwaith digidol. 

Adfyfyrio, Gwerthuso a Chamau Nesaf: 
Yn ôl Shandomo (2010), drwy ddadansoddi ac adfyfyrio rydym yn dod i ddeall arddulliau dysgu ac yn tyfu i fod yn athrawon gwell. Trwy hyn byddwn yn gallu cysylltu’n fwy effeithiol â’r disgyblion ifanc. Honnia hefyd y dylai’r adfyfyrio arwain at blethu’r theorïau a ddysgwyd wrth astudio i’r hyn sy’n digwydd ar lawr y dosbarth. Mantais hyn yw datblygu dealltwriaeth well o’r cyd-destun addysgu. Fel darpar athrawes, cymhwysais y gwaith ymchwil wrth feddwl am ffyrdd o ymateb i’r achos critigol a’r camau nesaf o ran yr addysgu.

Drwy ddefnyddio’r daflen BWA, fel y gwelwyd yn yr atodiad isod, myfyrio a wnaf ar yr hyn a arsylwyd. Byddai defnyddio’r dechneg sgaffaldu wedi bod yn fuddiol i’r disgyblion ym mlwyddyn 2. Gan na ddefnyddiwyd sgaffaldu ar gyfer y dasg TGCh yn Ysgol X, ni wnaeth y disgyblion y cynnydd disgwyliedig. Cafodd hwn effaith negyddol ar agwedd y plant ac, felly, lleihau hyder y ddau ddisgybl i ganolbwyntio a chwblhau’r dasg. Petai sgaffaldu wedi cael ei ddefnyddio, yn ôl damcaniaeth Bruner a Vygotsky (Pound, 2009) mae’n bosib y byddai wedi hwyluso proses dealltwriaeth y disgyblion o sut i ddefnyddio’r cyfrifiadur a mewngofnodi heb drafferth. 
Yn ôl y fframwaith llythrennedd ar gyfer disgyblion blwyddyn 2 y dylai disgyblion gallu; “ffurfio ac adnabod priflythrennau a llythrennau bach yn gywir ac yn gyson o ran eu maint” (Llywodraeth Cymru, 2015:27) Felly gan ystyried y cyd-destun hwn, oherwydd gallu’r disgyblion o dan ffocws byddai ail ymweld â’r sgiliau sy’n ofynnol yn gyson er mwyn sicrhau cynnydd a dealltwriaeth y disgyblion. Mae angen cynllunio gwers llythrennedd lle mae’r disgyblion yn adnabod ffurffio llythrennau gan ganolbwyntio ar y cyswllt rhwng y prif lythyren a’r llythyren fach. e.e. disgyblion i gysylltu ‘A’ ag ‘a’. Byddai cynnal gwers o’r fath yn atgyfnerthu’r sgiliau sydd eu hangen ar y disgyblion i fewngofnodi gan ddefnyddio’r bysellfwrdd. 
O gofio’r safbwyntiau allweddol hyn o ran sgaffaldu yn ôl yr arbenigwyr a ddarllenwyd gyda thasg debyg yn y dyfodol, gellir:
1. Esbonio a modelu y camau sydd angen er mwyn mewngofnodi. 
2. Dangos y camau mewn ffordd weledol e.e. Creu taflen gamau gan ddefnyddio lluniau. 
3. Gweithio un i un gyda’r disgyblion nad ydynt yn deall. 

O gofio’r heriau a all godi yma (Wood et al., 1976), byddai angen i’r athrawes ddosbarth wahaniaethu’r ffordd o addysgu a gwneud yn siŵr bod taflenni gwaith gwahaniaethol ar gael. Wrth gwrs, rhaid ystyried na ellir creu taflenni gwaith personol i bob unigolyn, ond gellir creu tair taflen waith a gosod y disgyblion mewn grwpiau o dri gwahanol allu. Wrth ystyried y tri disgybl a gafodd drafferth ac sydd o dan ffocws, awgrymir i’r athrawes greu taflen gyfarwyddiadau ar ffurf lluniau. Er mwyn gwella’r dysgu a’r addysgu ar gyfer Plentyn A a Phlentyn C, credaf fod annog y disgyblion a chynnal cymhelliant yn bwysig. Felly, gellid rhoi canmoliaeth ar lafar iddynt gan eu bod nhw’n ymdrechu ac yn dyfalbarhau. Credaf fod canmol disgyblion yn bwysig er mwyn ennyn eu diddordeb ac yn codi hyder y disgyblion gan eu bod nhw’n llwyddo. 

Wrth fyfyrio ar yr hyn a welwyd, byddai gwaith grŵp efallai wedi bod yn fuddiol i’r unigolion a oedd yn gweld y dasg yn anodd. Felly, wrth gofio’r safbwyntiau allweddol o ran dysgu cydweithredol, gellir ystyried cyd-weithio mewn pâr o wahanol allu, a byddai hynny’n galluogi’r disgyblion i ddysgu oddiwrth ei gilydd gyda’r disgybl mwy galluog yn arwain o bosib. Ar ôl cymhwyso dealltwriaeth y disgyblion o waith digidol ar y gliniaduron, efallai byddai sesiwn atgoffa wedi helpu’r disgyblion penodol yma i gofio’r camau a ddysgwyd ym mlwyddyn 1. Wrth fyfyrio ar yr achos critigol y sonnir amdano yn y traethawd hwn, rhaid ystyried bod y disgyblion o dan sylw newydd fod ar wyliau haf ac efallai heb wneud gwaith digidol am amser hir, ac wedi anghofio’r sgiliau a ddysgwyd yn flaenorol. Gellir defnyddio’r un feddylfryd mewn sawl cyd-destun o fewn yr ystafell ddosbarth. Bwriadaf ddefnyddio sgaffaldu a dysgu cydweithredol yn fy ngwersi gan, yn ôl theorïau, mae’r math hwn o strategaethau yn datblygu disgyblion i fod yn ddysgwyr deallus, meddyliol a chefnogol o’i gilydd. 

Casgliad: 
Wrth ystyried y meysydd i wella o ran y broses a ddilynais y tro hwn, efallai bod angen ystyried defnyddio mwy o lenyddiaeth er mwyn cefnogi barn a chyfeirio at fwy o fanteision ac anfanteision gan gymharu damcaniaethau. O ran y cryfderau, llwyddais i ddangos fy nealltwriaeth o’r hyn yr ydwyf wedi’i ddysgu wrth arsylwi. A thrwy gwblhau’r traethawd hwn, ymestynais fy nealltwriaeth ac ehangais fy ngwybodaeth ynglŷn â thechnegau dysgu e.e. damcaniaethau Bruner a Vygotsky a llenyddiaeth Dylan Wiliam ar ddysgu cydweithredol. Mae’r ymchwil hwn wedi ehangu fy nealltwriaeth ynglŷn â sut i fynd ati i addysgu disgyblion o alluoedd gwahanol o fewn fy nosbarth. Dof i’r casgliad fod angen cymorth ar unigolion i ddysgu cyn y gallant fentro i weithio’n annibynnol ar unrhyw fath o dasg, yn enwedig yn achos disgyblion y Cyfnod Sylfaen. Wrth arsylwi yn y dyfodol, byddaf yn ceisio defnyddio mwy nag un fethodoleg er mwyn dyfnhau fy nealltwriaeth o’r achos critigol. Byddai defnyddio amrywiaeth o fethodolegau yn cryfhau fy nghanfyddiadau. Yn ychwanegol at hynny byddai’n ddiddorol cymharu’r Cyfnod Sylfaen â Chyfnod Allweddol Dau er mwyn gweld y gwahaniaeth o fewn ymateb y disgyblion i wahanol weithgareddau a thasgau sy’n cael eu gosod. Cysyllta’r hyn a wnaethpwyd yn y traethawd hwn â safonau dysgu proffesiynol. Caiff addysgu ac arweinyddiaeth ei gyffwrdd gan fy mod wedi cymryd y cyfrifoldeb o arsylwi’r disgyblion o dan ffocws, cofnodi nodiadau amdanynt a’u dadansoddi ac adrodd o fewn y traethawd hwn mewn modd proffesiynol. Roedd y broses hon o gasglu gwybodaeth wedi profi fy arweinyddiaeth i allu casglu’r wybodaeth yn annibynnol a’i dadansoddi mewn modd adfyfyriol. Trwy gydol fy ngyrfa fel athrawes bydd adfyfyrio yn rhan allweddol o fy ymarfer gan fod rhaid myfyrio a dadansoddi er mwyn gwella’r addysgu. 

(Cwestiynau wedi eu haddasu o Fletcher Wood (2016)

Dyddiad: 26/09/19

Manylion y wers:

Amser canu a chlonc -Cafodd y disgyblion y cyfle i rannu teimladau neu brofiadau
gyda’r teganau siarter iaith sef Seren a Sbarc, gan ganolbwyntio ar ddefnyddio Cymraeg
cywir. Yn ogystal & hyn roedd hwn yn gyfle i’r disgyblion canu can o fewn y dosbarth.

Diwylliant ar lawr dosbarth

(Ydy’r myfyrwyr yn canolbwyntio ar ddysgu?)

Roedd 24 allan o’r 25 o ddisgyblion yn mwynhau’r dasg yma ac yn ddigon parod i
rhannu sgyrsiau yn y Gymraeg o fewn yr amer cylch.

Amcanion

(Oes pwrpas clir i’r wers? Sut mae gweithgareddau’r wers yn hyrwyddo’r pwrpas
hwnnw?)

Pwrpas y wers yma oedd hybu’r iaith Gymraeg trwy sgwrsio a rhannu teimladau gyda
ffrindiau a’r athrawes. Yn ogystal & hynny roedd yr athrawes yn gwneud yn siwr bod y
disgyblion yn deall sut i dreiglo gan roi enghraifft anghywir a gadael i’r plant ei gywiro.

Cyfarwyddyd

(Ydy’r myfyrwyr yn glir am beth maen nhw’n ei wneud a sut i’w wneud yn dda?)

Wrth arsylwi’r wers yma roedd e’n amlwg bod mwyafrif o’r disgyblion yn gyffrous iawn
i siarad ac yn frwdfrydig iawn i ddweud wrth y dosbarth beth oedd eu profiadau nhw
dros y penwythnos. E.e. Dros y penwythnos es i ....

Mynediad a her

(Ydy pob myfyriwr yn gallu dilyn y wers? A gaiff pob myfyriwr ei herio?)

Roedd y dasg yma’n hybu unigolion swil y dosbarth i fagu hyder wrth siarad yn glir o
fewn y cylch. Yn ychwanegol at hynny bu’r disgyblion yn cael eu herio trwy gywiro
brawddegau anghywir ar lafar.

Asesu

Sut mae’r athro yn asesu dealltwriaeth myfyrwyr cyn, yn ystod ac ar 6l y wers? Suty
defnyddir hyn wrth addysgu?

Asesodd yr athrawes ddealltwriaeth y disgyblion o dreiglo trwy roi enghreifftiau
anghywir a gadael i’r disgyblion ymateb ar y cyd gyda’r ateb cywir.

Manylebau / Achosion Beirniadol
Oes adegau ac enghreifftiau trawiadol y byddai’n ddefnyddiol eu trafod?

Os nad oedd y disgyblion yn hyderus gyda’r atebion roedd tueddiad
ganddynt i ddatgysylltu’r ffocws a gollwng y pen i’r llawr.

Roedd y disgyblion yn dilyn rheolau’r dosbarth gan eistedd mewn cylch
taclus a dim ond yn cael siarad & dal Seren a Sbarc. Gweithiodd y
strategaeth yn dda o fewn y dosbarth er mwyn galluogi’r unigolion i gael
cyfle i siarad a gwrando.

NODIADAU ARSYLWI /7 MAES - 2

(Cwestiynau wedi eu haddasu o Fletcher Wood (2016)

Dyddiad: 26/09/19

Manylion y wers:

Cwblhau her ddigidol yr wythnos sef cysylltu baneri cwpan y byd gydag enwau’r
gwledydd. Roedd y dasg yma’n cael ei wneud ar gluniaduron o fewn y dosbarth ar y
wefan hwb.

Diwylliant ar lawr dosbarth

(Ydy’r myfyrwyr yn canolbwyntio ar ddysgu?)

Ar ddechrau’r dasg roedd y disgyblion yn awyddus iawn i ddechrau’r gwaith, ond yn
sydyn newidiodd naws y plant o fewn y griwp gan redden nhw’n cael anawsterau
mewngofnodi. Roedd hwn wedi amharu ar y lefel o ganolbwyntio gan roedden nhw’n
mynd yn grac ac yn colli amynedd gyda’u hunan.

Amcanion

(Oes pwrpas clir i’r wers? Sut mae gweithgareddau’r wers yn hyrwyddo’r pwrpas
hwnnw?)

Pwrpas yr her oedd i’r disgyblion adnabod enw 6 gwlad wahanol a’u cysylltu nhw gyda
lluniau o faneri’r gwledydd.

Cyfarwyddyd

(Ydy’r myfyrwyr yn glir am beth maen nhw’n ei wneud a sut i’w wneud yn dda?)
Deallosd y disgyblion yn union beth oedd y dasg ond nad oedden nhw’n glir o sut i
ddefnyddio’r gluniaduron ac felly wedi cael ahawster gyda’r dasg yma.

Mynediad a her

(Ydy pob myfyriwr yn gallu dilyn y wers? A gaiff pob myfyriwr ei herio?)
Yr her fwyaf ar gyfer y disgyblion oedd defnyddio’r sgiliau technoleg ddigidol gan nad
oedd nifer ohonynt yn gallu adnabod y llythrennau ar y bysellfwrdd er mwyn
mewngofnodi i’r wefan hwb. Roedd defnyddio hwb yn anodd i’r plant gan nad oedden
nhw’n sicr o sut i gael y lluniau ar y tudalen. Felly’r her yn ystod y wers yma oedd
cwblhau’r dasg yn gywir heb roi'r gorau iddi.

Asesu

Sut mae’r athro yn asesu dealltwriaeth myfyrwyr cyn, yn ystod ac ar 6l y wers? Suty
defnyddir hyn wrth addysgu?

Er mwyn asesu’r sgiliau digidol roedd rhaid gwylio a phrofi’r disgyblion yn ceisio
mewngofnodi ac yn methu er mwyn gallu dangos ac esbonio sut i’w wneud yn gywir.
Cymerodd y broses yma amser hir cyn iddynt ddeall. Ond er mwyn gallu gwneud hwn
roedd rhaid esbonio cam wrth gam yn araf a gan ddefnyddio lluniau.

Manylebau / Achosion Beirniadol
Oes adegau ac enghreifftiau trawiadol y byddai’n ddefnyddiol eu trafod?

e Trefn yn amlwg o fewn y dosbarth.

e Roedd y pwyntiau do-jo yn rhan fawr o’r diwrnod ac yn cyffroi’r
disgyblion.

e Ar 6l cwblhau’r heriau penodol roedd y disgyblion yn mynd i’w siart a
thicio’r her.

NODIADAU ARSYLWI / MAES - 3

(Cwestiynau wedi eu haddasu o Fletcher Wood (2016)

Dyddiad:
02/10/2019

Manylion y wers:

Heddiw'r dasg ffocws ar gyfer blwyddyn 2 oedd gwaith iaith ar y thema ceir fformiwla
1. Roedd rhaid i’r disgyblion defnyddio ansoddeiriau, berfau a chymariaethau i
ddisgrifio gwahanol fathau o geir.

Diwylliant ar lawr dosbarth

(Ydy’r myfyrwyr yn canolbwyntio ar ddysgu?)

Mae’r disgyblion wedi cael eu rhannu i mewn i grwpiau yn ol gallu gwahanol er mwyn
cyflawni pedwar her yn ystod yr wythnos. Mae’r heriau yn cynnwys gwaith rhifedd,
llythrennedd, llythrennedd digidol, gweithgareddau awyr agored, gyda’r dasg ffocws yn
cael ei arwain gan yr athrawes.

Amcanion

(Oes pwrpas clir i’r wers? Sut mae gweithgareddau’r wers yn hyrwyddo’r pwrpas
hwnnw?)

Mae yna pwrpas i bob tasg mae’r plant yn ei wneud a thrwy gwneud y tasgau mae bob
un ohonynt yn dysgu i fod yn ddysgwyr annibynnol. Mae’r gweithgareddau o fewn y
dosbarth fel arfer yn ymwneud a thema’r dosbarth.

Cyfarwyddyd
(Ydy’r myfyrwyr yn glir am beth maen nhw’n ei wneud a sut i’w wneud yn dda?)

Er mwyn i’r disgyblion gallu cyflawni’r heriau amrywiol yma mae yna daflennu
gwahanol i bob grwp gyda chamau penodol iddyn nhw ddilyn. E.e. Grwp ciwb yn derbyn
strwythur brawddeg syml a grwp sgwar yn derbyn strwythur brawddeg estynedig er
mwyn cynnwys cymariaethau.

Mynediad a her
(Ydy pob myfyriwr yn gallu dilyn y wers? A gaiff pob myfyriwr ei herio?)

Mae’r disgyblion yn deall strwythur y wers gan ymgymryd yn y tasgau yn syth. Bu’r
tasgau yma’n helpu’r disgyblion i feddwl yn annibynnol ac yn cysylltu’r sgiliau sylfaenol
at ei gilydd.

Asesu

Sut mae’r athro yn asesu dealltwriaeth myfyrwyr cyn, yn ystod ac ar 6l y wers? Suty
defnyddir hyn wrth addysgu?

Yn ystod yr heriau gweithia’r athrawes dosbarth gydag un grp ar y dasg ffocws yn
unig. Mae asesu ar gyfer dysgu yn cael ei ddefnyddio ar ddiwedd y dasg ffocws trwy
ddefnyddio’r dull goleuadau traffic. Caiff y dull ei ddefnyddio er mwyn gweld beth yw
dealltwriaeth y disgyblion ar 6l cwblhau’r dasg a gweld os oedd y dasg wedi bod yn

llwyddiannus yn ei llygaid nhw. Mae hwn yn profi os oedd y disgyblion wedi mwynhau,
deall yn ogystal & darganfod unrhyw heriau.

Manylebau / Achosion Beirniadol
Oes adegau ac enghreifftiau trawiadol y byddai’n ddefnyddiol eu trafod?

e Mat iaith oedd yn cynnwys dechrau brawddegau a geirfa allweddol I’r
pwnc.

NODIADAU ARSYLWI / MAES - 4

(Cwestiynau wedi eu haddasu o Fletcher Wood (2016)

Dyddiad: 02/10/19

Manylion y wers:
Her mathemateg - Roedd rhaid i’r disgyblion trefnu ceiniogau a phunnoedd o’r lleiaf i’r
mwyaf, gan ddefnyddio’r sgil o dorri allan a gludo yn y llyfr.

Diwylliant ar lawr dosbarth

(Ydy’r myfyrwyr yn canolbwyntio ar ddysgu?)

Gan fod y dasg yma’n un annibynnol roedd rhan fwyaf o’r disgyblion o fewn y griwp yn
canolbwyntio ar y dasg. Ond yn aml gwelir un disgybl yn crwydro ac yn cymryd amser
hir i dorri’r darnau allan. Efallai’r rheswm dros hyn oedd ei fod e ddim yn deall y dasg
neu ddim yn yr hwyl i weithio.

Amcanion

(Oes pwrpas clir i’r wers? Sut mae gweithgareddau’r wers yn hyrwyddo’r pwrpas
hwnnw?)

Dyma dasg a oedd yn helpu’r disgyblion i ddeall trefnu o’r lleiaf i’r mwyaf yny cyd-
destun arian.

Cyfarwyddyd
(Ydy’r myfyrwyr yn glir am beth maen nhw’n ei wneud a sut i’w wneud yn dda?)

Gan fod y dosbarth yma’n dosbarth heriol iawn mae’n anodd canolbwyntio oherwydd yr
holl dorri ar draws gan un disgybl penodol. Mae hwn yn gwneud y dysgu o fewn y
dosbarth yn eithaf anodd i’r disgyblion i gadw ffocws ar y dasg ac felly bu rhaid i mi ail
esbonio’r dasg i’r grwp.

Mynediad a her
(Ydy pob myfyriwr yn gallu dilyn y wers? A gaiff pob myfyriwr ei herio?)

Wrth arsylwi nifer o grwpiau gwahanol gallu yn ystod y dydd sylweddolaf fod rhai
disgyblion yn cael ei herio yn fwy na’r lleill oherwydd ei bod nhw’n gwneud gwaith sydd
heb gael ei gyflwyno i’r dosbarth eto er mwyn ymestyn ei dealltwriaeth o’r pwnc. E.e.
Yn ystod gwersi mathemateg mae’r dosbarth wedi bod yn canolbwyntio ar arian gan
ddefnyddio ceiniogau. Ond yn ystod un o’r heriau heddiw roedd griwp sgwar yn trin
punnoedd ac felly yn gweld y dasg yn anodd ar y dechrau.

Asesu

Sut mae’r athro yn asesu dealltwriaeth myfyrwyr cyn, yn ystod ac ar 6l y wers? Suty
defnyddir hyn wrth addysgu?

Mae’r disgyblion wedi cael eu grwpio yn 0l eu gallu ac felly mae’r athrawes wedi gosod
gwaith gwahaniaethol i bob grwp. Ar 6l iddynt orffen yr her bu’r disgyblion yn gwirio’r
gwaith gyda’r athrawes. Caiff hwn ei wneud mewn modd gosod clod a tharged er mwyn
rhoi cyfle iddynt wella’r dasg neu newid yr ateb.

Manylebau / Achosion Beirniadol
Oes adegau ac enghreifftiau trawiadol y byddai’n ddefnyddiol eu trafod?
e Cyfuno creadigrwydd a sgiliau mathemateg i hybu dealltwriaeth y
disgyblion.

Model Beirniad Wedi Adfyfyrio (BWA) - 1
Assisted Reflective Conclusions (ARC) Model

Dyddiad/Date: 26/09/19

Digwyddiad critigol (Ffocws)/Critical incident (focus): Amser Canu a Chlonc.

Profiad/ Experience

Teimladau/

Feelings

Beth yw eich teimladau ynghylch y
profiad?

“What are your feelings regarding
the experience?”

Yn bersonol roeddwn i’'n hyderus wrth helpu allan yn y sesiwn canu a chlonc gan fy
mod i'n mwynhau canu ac felly yn teimlo’n gyffyrddus.

Cofio a Deall/
Remember and
Understand

Allwch chi restru’r agweddau ar y
profiad dysgu a aeth yn dda?
“Can you list the aspects of the
learning experience that went
well?”

Pa elfennau o’r profiad dysgi cedd
yn siomedig?

“What were the elements of the
learning experience that were
disappainting?”

Roedd y profiad yn un pleserus gan roedd bron bob plentyn yn mwynhau’r profiad
ac felly’n datblygu eu sgiliau cyfathrebu mewn ffordd hwylus.

Roedd e’'n amlwg bod canu i gerddoriaeth wedi recordio ym modd effeithiol yn y
dosbarth yma gan roedd y disgyblion a’r athrawes yn ymddwyn mewn modd
hyderus.

Siomedig oedd gweld nad oedd pob disgybl yn hyderus i siarad ar ben eu hun o
flaen y dosbarth wrth ddal Seren a Sbarc.

Gwerthuso a dadansoddi/

Evaluate and analyse

Beth fyddwch chi’n cadw’r un fath i
sicrhau dysqu ac addysgu effeithiol
yny dyfodal?

“What will you keep the same to
ensure effective teaching and
fearning in the future?”

Beth oedd achos yr elfen siomedig
bwysicaf?

“What was the cause of the most
important disappointing elfement?”

Credaf fod sesiwn canu a chlonc yn arfer dai ran fwyaf o’r disgyblion, er mwyn
iddynt ddatblygu sgiliau cyfathrebu mewn ffordd hwylus.

Credaf yr unig broblem ynghyd y sessiwn yma oedd un disgybl swil. Nad oedd
plenyn B yn hoff iawn o amgylchiadau fel hyn ac felly yn dawel iawn yn ystod y
sesiwn canu a chlonc.

Casgliadau a chamau
gweithredu/

Conclusions and actions
Beth yw eich atebion posibl i'r
materiaon siomedig a nodwyd?
“What are your possible solutions
to the disappointing issues
identified?”

Beth ydych yn mynd i'w wneud
nesaf?
“What will you do next?”

Er mwyn gwneud yn siwr bod pawb yn mwynhau’r sesiwn efallai bod angen
rhannu’r dosbarth yn 2 fel bod llai o ddisgyblion yn y grwp ac felly llai o bwysau ar
unigolion swil | siarad o flaen pawb. Er hyn credaf bod rhoi disgyblion swil mewn |
syfylifaodd fel hyn yn bwysig er mwyn dod a’r disgyblion na allan o’i cragen.

Y profiad newydd / Transformed experience

Model Beirniad Wedi Adfyfyrio (BWA) - 2
Assisted Reflective Conclusions (ARC) Model

Dyddiad/Date: 26/09/19

Digwyddiad critigol (Ffocws)/Critical incident (focus): Tasg digidol Cwpan y Byd.

Profiad/ Experience

Teimladau/

Feelings

Beth yw eich teimladau ynghylch y
profiad?

“What are your feelings regarding
the experience?”

Yn ystod y profiad o weithio gyda’r grwp, teimlais ychydig yn rhwystredig gan nad
oeddwn i wedi cael unrhyw fath o arweiniad i'r dasg ac felly’n methu helpu’r
sefyllfa yn syth.

Cofio a Deall/
Remember and
Understand

Allwch chi restru’r agweddau ar y
profiad dysgu a aeth yn dda?
“Can you list the aspects of the
learning experience that went
well?”

Pa elfennau o’r profiad dysgi cedd
yn siomedig?

“What were the elements of the
learning experience that were
disappointing?”

Yn yr achos yma roedd y dasg yn caniatdu i'r disgyblion datblygu dealltwriaeth o
wledydd cwpan y byd a thrwy hyn roedden nhw’n mwynhau ymchwilio am faneri’r
gwledydd ar 6l iddynt gael mynediad i'r wefan hwb.

Yn yr achos yma, y broblem oedd:

- Doedd y plant methu cael mynediad i'r dasg oherwydd roedd y plant yn
cael problemau mewngofnodi ac yn methu defnyddio’r allweddell yn
gywir.

- Roedd hwn yn cael effaith ar ymddygiad ac agwedd y plant tuag at y
gwaith.

Gwerthuso a dadansoddi/

Evaluate and analyse

Beth fyddwch chi’n cadw’r un fath i
sicrhau dysgu ac addysgu effeithiol
yny dyfodol?

“What will you keep the same to
ensure effective teaching and
learning in the future?”

Beth oedd achos yr elfen siomedig
bwysicaf?

“What was the cause of the most
important disappointing elfement?”

Yn y dyfodol byddaf yn cadw cynnwys y dasg yr un peth gan fod y disgyblion yn
ennyn diddordeb mewn digwyddiad sy’n bwysig i’r genedl. Ond efallai byddai
defnyddio Word a” we yn fwy o ddefnydd na defnyddio’r wefan hwb i wneud y
gwaith i gyd.

Y broblem fwyaf oedd bod y disgyblion wedi anghofio sut i fewngofnodi ac yn
mynd yn grac yn hawdd.

Casgliadau a chamau
gweithredu/

Conclusions and actions
Beth yw eich atebion posibl i'r
materigon siomedig a nodwyd?
“What are your possible solutions
to the disappointing issues
identified?”

Beth ydych yn mynd i'w wneud
nesaf?
“What will you do next?”

Efallai bod angen defnyddio siart cam wrth gam i’r grwpiau gyda llai o allu TGCh.
Bydd hwn yn hwyluso’r broses i'r disgyblion ac o gymorth iddynt wrth gwblhau
tasgau digidol gan gobeithio roi cymhelliant i’'r plant i beidio rhoi’r gorau iddi.

Yn bersonol credaf fod angen arwain y dysgu gan yr athrawes neu gynorthwyydd
dosbarth wrth wneud tasgau digidol, gan nad yw’r plant yn hyderus ac yn gwybod
sut i ddefnyddio’r dechnoleg yn iawn ac yn cael llawer o drafferth wrth geisio ei
ddefnyddio.

Y profiad newydd / Transformed experience

Model Beirniad Wedi Adfyfyrio (BWA) - 3
Assisted Reflective Conclusions (ARC) Model

Dyddiad/Date: 02/10/19

Digwyddiad critigol (Ffocws)/Critical incident (focus): Tasg Ffocws Fformiwla 1.

Profiad/ Experience

Teimladau/

Feelings

Beth yw eich teimladau ynghylch y
profiad?

“What are your feelings regarding
the experience?”

Gan oedd sgaffaldu yn ei le yn ystod y dasg yma, teimlais fy mod i'n gallu helpu’r
disgyblion i wella safon eu gwaith gan gwestiynu ac ehangu geirfa'r disgyblion.

Cofio a Deall/
Remember and
Understand

Allwch chi restru’r agweddau ar y
profiad dysgu a aeth yn dda?
“Can you list the aspects of the
learning experience that went
well?”

Pa elfennau o’r profiad dysgi cedd
yn siomedig?

“What were the elements of the
fearning experience that were
disappointing?”

Wrth arsylwi roedd e'n amlwg bod rhan fwyaf o’r disgyblion yn mwynhau’r profiad
o weithio yn yr ardal llythrennedd i ymestyn eu brawddegau fformiwla 1 gan
ddefnyddio matiau iaith.

Siomedig oedd gweld un disgybl yn amharu ar y wers ac yn gwrthod gwneud
unrhyw dasg o fewn y dosbarth.

Gwerthuso a dadansoddi/

Evaluate and analyse

Beth fyddwch chi’n cadw’r un fath i
sicrhau dysqu ac addysgu effeithiol
yny dyfodal?

“What will you keep the same to
ensure effective teaching and
learning in the future?”

Beth oedd achos yr elfen siomedig
bwysicaf?

“What was the cause of the most
important disappointing element?”

Credaf fod y defnydd o fatiau iaith gefnogol yn fuddiol iawn i’r disgyblion ac
roedden nhw'n ei ddefnyddio yn hyderus, gweithiodd y strategaeth yma’'n
effeithiol iawn.

Wrth ddadansoddi’r achos siomedig sylweddolir bod yna problemau ymddygiadol
gyda’r bachgen.

Casgliadau a chamau
gweithredu/

Conclusions and actions
Beth yw eich atebion posibl i'r
materigon siomedig a nodwyd?
“What are your possible solutions
to the disappointing issues
identified?”

Beth ydych yn mynd i'w wneud
nesaf?
“What will you do next?”

Ar 0l ystyried problemau ymddygiadol y bachgen credaf dylai ef gael cymorth un
wrth un mewn ystafell ar wahan er mwyn hybu iddo weithio a phrofi llwyddiant.
Efallai bydd y cam yma yn rhoi strwythur penodol i'r bachgen ac felly’n hybu iddo
ddatblygu cymhelliant i weithio a chanolbwyntio mewn amgylchedd gwahanol i
weddill y dosbarth.

Y profiad newydd / Transformed experience

Model Beirniad Wedi Adfyfyrio (BWA) - 4
Assisted Reflective Conclusions (ARC) Model

Dyddiad/Date: 02/10/19

Digwvyddiad critigol (Ffocws)/Critical incident (focus): Her Mathemateg.

Profiad/ Experience

Teimladau/

Feelings

Beth yw eich teimladau ynghylch y
profiad?

“What are your feelings regarding
the experience?”

Teimlais yn hyderus wrth weithio ar y dasg trefnu arian gyda’r disgyblion gan fy
mod i'n deall sut i ddefnyddio technegau dysgu mathemateg ac yn mwynhau’r
pwnc.

Roedd y disgyblion i'w weld yn deall y dasg ac yn mwynhau defnyddio sgiliau torri
a gludo wrth drefnu’r arian o'r lleiaf i'r mwyaf yn eu llyfrau.

Cofio a Deall/
Remember and
Understand

Allwch chi restru’r agweddau ar y
profiad dysgu a aeth yn dda?
“Can you list the aspects of the
learning experience that went
well?”

Pa elfennau o’r profiad dysgi cedd
yn siomedig?

“What were the elements of the
fearning experience that were
disappainting?”

Pwysleisiodd y dasg bod y disgyblion yn hyderus wrth dorri allan yn daclus ac yn
mwynhau'r profiad o ddefnyddio sgiliau creadigol o fewn her mathemateg. Yn fy
marn i roedd hwn yn hwyluso’r broses i nifer o ddisgyblion a oedd yn gweld y pwnc
mathemateg yn anodd.

Gan fod yna nifer o heriau i'w gwblhau o fewn yr wythnos, roedd rhai unigolion yn
dewis pryd oedden nhw yn yr hwyliau i weithio. Oherwydd hyn nad oedd pob
plentyn ar dasg bob dydd.

Gwerthuso a dadansoddi/

Evaluate and analyse

Beth fyddwch chi’n cadw’r un fath i
sicrhau dysqu ac addysgu effeithiol
yny dyfodal?

“What will you keep the same to
ensure effective teaching and
fearning in the future?”

Beth oedd achos yr effen siomedig
bwysicaf?

“What was the cause of the most
important disappointing element?”

Gweithiodd y dasg yn effeithiol ac felly mi fyddaf yn cadw’r dasg yr un peth.

Teimlaf yr elfen fwyaf siomedig am y wers yma oedd yr unigolyn a oedd yn
crwydro ac yn anwybyddu’r dasg trefnu arian o’r lleiaf i'r mwyaf. Efallai nad oedd y
disgybl yma’n hoff iawn o waith mathemateg ac felly’'n ceisio anwybyddu’r dasg.

Casgliadau a chamau
gweithredu/

Conclusions and actions
Beth yw eich atebion posibl i'r
materiaon siomedig a nodwyd?
“What are your possible solutions
to the disappointing issues
identified?”

Beth ydych yn mynd i'w wneud
nesaf?
“What will you do next?”

Er mwyn sicrhau bod hwn ddim yn digwydd yn y dyfodol, credaf mai’r camau nesaf
wrth gyflwyno her fel hyn fydd gwobrwy’n unigol am y disgybl sydd wedi ymdrechi
i gwblhau'r gwaith ac efallai gwneud yr her mewn modd ymarferol gan chwarae
siop wrth drin arian.

Y profiad newydd / Transformed experience





